Likumprojekts

**Par nekustamo īpašumu atsavināšanu sabiedrības vajadzībām Latvijas Republikas un Krievijas Federācijas valsts robežas joslas ierīkošanai**

**1. pants.** Atsavināt sabiedrības vajadzībām – Latvijas Republikas un Krievijas Federācijas valsts robežas joslas ierīkošanai 12 metru platumā – šādus nekustamos īpašumus:

1) nekustamo īpašumu „Cielavas 1” Briģu pagastā, Ludzas novadā (nekustamā īpašuma kadastra Nr. 6846 009 0098, reģistrēts Rēzeknes tiesas zemesgrāmatu nodaļas Briģu pagasta zemesgrāmatas nodalījumā Nr.100000567102) – zemes vienību (kadastra apzīmējums 6846 009 0092) 0,74 ha platībā.

2) nekustamo īpašumu „Mežsētas 1” Zaļesjes pagastā, Zilupes novadā (nekustamā īpašuma kadastra Nr. 6896 003 0222, reģistrēts Rēzeknes tiesas Zaļesjes pagasta zemesgrāmatas nodalījumā Nr.100000567106) – zemes vienību (kadastra apzīmējums 6896 003 0212) 0,0117 ha platībā.

**2. pants.** Šā likuma 1. pantā minētie nekustamie īpašumi atsavināmi Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Iekšlietu ministrija normatīvajos aktos noteiktajā kārtībā nostiprina zemesgrāmatā valsts īpašuma tiesības Iekšlietu ministrijas personā uz šā likuma 1. pantā minētajiem nekustamajiem īpašumiem.

Likums stājas spēkā nākamajā dienā pēc tā izsludināšanas.

Ministru prezidents  Māris Kučinskis

Iekšlietu ministrs  Rihards Kozlovskis

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv